
	Côd Gwerthuso'r Swydd
	8582



	Teitl y swydd
	Athro Gwaddodeg a Systemau Gwaddodol

	Ysgol/Gwasanaeth Proffesiynol
	PACES/EARTH/PSE

	Gradd y Swydd
	Gradd 6

	Llwybr Gyrfaol
	Addysgu ac Ysgoloriaeth



Strwythur y Sefydliad 
	
Dylech gynnwys siart o’r sefydliad, os oes un ar gael

	Yn atebol i
	Pennaeth PACES

	Yn gyfrifol am
	



Diben y Swydd
	Fel aelod o'r tîm(au) addysgu perthnasol yn Ysgol Gwyddorau'r Ddaear a'r Amgylchedd, cynllunio, cydlynu, goruchwylio a chyflwyno unedau addysgu, gwaith maes daeareg (a all gynnwys modiwlau llawn) ac asesu ar raglenni israddedig ac ôl-raddedig.  Ymgymryd hefyd â dyletswyddau academaidd ac addysgu gweinyddol gofynnol sy’n ymwneud â chyflwyno'r addysgu a'r asesu hwnnw, a'r rhaglenni yn eu cyfanrwydd.

Ymgymryd â rôl weinyddol/rheoli academaidd sylweddol yn adran berthnasol yr Ysgol neu ymgymryd â gweithgareddau rheoli priodol eraill.

Byddwch yn cael rheolwr llinell academaidd, ac mae cefnogaeth mentor ar gael.




Dyletswyddau a Chyfrifoldebau
	
Prif Ddyletswyddau

Dylunio a chynllunio unedau addysgu ar raglenni gradd israddedig ac ôl-raddedig Gwyddorau’r Ddaear, megis darlithoedd/seminarau/gweithdai/gwaith maes unigol, adrannau mwy o fodiwlau, neu fodiwlau cyfan ym maes gwaddodeg a systemau gwaddodol.  Mae hyn yn cynnwys nodi amcanion dysgu a dewis cwricwla priodol; dewis deunydd darllen, adnoddau a dulliau addysgu; pennu, cynllunio a chynhyrchu deunydd astudio; cynllunio sut i gyflwyno’r cwrs; a chynllunio ar gyfer digwyddiadau annisgwyl, megis cynnydd arafach/cyflymach na’r disgwyl.

Cydlynu gweithgareddau addysgu timau ar fodiwlau, gan gynnwys cysylltu ag academyddion eraill a/neu fyfyrwyr ôl-raddedig, i sicrhau bod y cwrs yn ategu at gyrsiau eraill y myfyrwyr; datblygu cyrsiau a newid y cwricwlwm drwy gydweithio â chydweithwyr.

Cyflwyno unedau addysgu, sy'n cynnwys darlithoedd/seminarau/gweithdai/gwaith maes (gan gynnwys gwaith maes preswyl) unigol, adrannau mwy o fodiwlau, neu fodiwlau cyfan. Mae hyn yn cynnwys paratoi deunydd addysgu, cyflwyno gwybodaeth bynciol ac annog deialog feirniadol er mwyn datblygu’r broses o feddwl yn rhesymegol; arsylwi ac ymateb i ymyriadau gan fyfyrwyr; ymateb i gwestiynau y tu allan i’r dosbarth ac ymateb i ddigwyddiadau annisgwyl wrth gyflwyno'r cwrs.

Cynnal asesiadau ar gyfer unedau addysgu, gan gynnwys cynllunio meini prawf asesu a marcio; goruchwylio asesiadau lle bo angen (e.e., mewn profion dosbarth neu gyflwyniadau), marcio asesiadau, nodi marciau ar systemau'r Brifysgol a rhoi adborth ysgrifenedig/ar lafar. 

Goruchwylio a marcio prosiectau israddedig ac ôl-raddedig yn ôl yr angen.
 
Ymgymryd â rôl weinyddol/rheoli academaidd sylweddol o fewn adran berthnasol yr ysgol/uned neu weithgareddau rheoli priodol eraill.

Gwerthuso addysgu, gan gynnwys hwyluso adborth myfyrwyr; myfyrio ar eich dull a chyflwyniad addysgu eich hun a gweithredu syniadau ar gyfer gwella eich cyflwyniad addysgu a’ch perfformiad eich hun.  Ymgymryd â gweithgareddau datblygiad proffesiynol parhaus y cytunir arnynt â'r rheolwr llinell a thrwy weithgareddau ategol megis y gwasanaeth prawf neu ADP blynyddol (Adolygu Datblygiad a Pherfformiad).

Bod yn bwynt cyswllt ar gyfer ymholiadau academaidd a bugeiliol myfyrwyr, gan gyfeirio myfyrwyr at wasanaethau cyngor a chymorth perthnasol. Gall hyn fod yn rhan o rôl Tiwtor Personol ffurfiol, neu’n aelod o dîm cyflwyno modiwl.  

Cyflawni dyletswyddau gweinyddol sy'n gysylltiedig ag addysgu yn ôl y gofyn, gan fynd i’r afael â cheisiadau adweithiol yn brydlon, megis y rhai sy'n ymwneud ag addysgu, goruchwylio myfyrwyr a thasgau gweinyddol neu weithredoedd gan bwyllgorau a gweithgorau.

Ymgymryd â rôl weinyddol/rheoli academaidd sylweddol yn adran berthnasol yr Ysgol neu ymgymryd â gweithgareddau rheoli priodol eraill yn ôl yr angen.

Dyletswyddau Cyffredinol

Sicrhau eich bod yn deall pwysigrwydd cyfrinachedd wrth gyflawni eich holl ddyletswyddau.

Glynu wrth bolisïau'r Brifysgol.

Cyflawni dyletswyddau eraill o bryd i’w gilydd nad ydynt wedi'u nodi uchod ond sy'n cyd-fynd â gofynion y rôl.




Manyleb yr Unigolyn 
	Meini Prawf Hanfodol (hyd at 10)

	
1. Gradd gyntaf dda, ynghyd â PhD neu brofiad cymwys/proffesiynol cyfatebol perthnasol ym maes Gwyddorau’r Ddaear.
2. Sgiliau addysgu effeithiol diamheuol a phrofiad addysgu perthnasol, yn enwedig cynllunio darlithoedd/gwersi dosbarth, addysgu gwaith maes daeareg, rheoli grwpiau a dulliau asesu priodol ym maes gwaddodeg a systemau gwaddodol.
3. Y gallu i gymryd cyfrifoldeb llawn am ddylunio, cyflwyno, cynllunio a chydlynu unedau addysgu ar gwrs, modiwl neu raglen astudio, ac am asesiadau cysylltiedig.
4. Sgiliau cyfathrebu llafar ac ysgrifenedig effeithiol diamheuol. 
5. Sgiliau trefnu ardderchog diamheuol a'r gallu i reoli a blaenoriaethu eich llwyth gwaith eich hun yn effeithiol drwy fabwysiadu agwedd hyblyg at y gwaith.
6. Y gallu i ymdrin â cheisiadau sy’n codi bob dydd, megis y rhai hynny sy’n ymwneud ag addysgu, goruchwylio myfyrwyr a chyflawni tasgau gweinyddol.
7. Y gallu i weithio ar y cyd yn rhan o dîm addysgu. 



	Meini Prawf Dymunol (os yw’n briodol)

	
8. Cymhwyster proffesiynol/addysgu a dysgu perthnasol e.e., statws Cymrodoriaeth AdvanceHE neu gymhwyster addysgu ôl-raddedig.





Gwybodaeth ychwanegol
	
Swydd tymor penodol o 6 mis yw hon, yn dechrau ar 1 Medi 2026.

